Stephen Okechukwu Keshi (Haihuwa: 23 Janairu 1962 - Rasuwa: 7 June 2016) ya kasance mai tsaron baya na kungiyar kwallon kafar kasar Nijeriya hakanan kuma manaja mai horar da yan wasan. A lokacin wasan sa, yana buga ma kasar Najeriya wasanni 60, wanda hakan yasa ya zamo dan wasa na biyu da ya fi kowa taka leda a lokacin da yayi ritaya. Ya wakilci kasar a gasar cin kofin duniya ta FIFA ta shekarar 1994 da gasar cin kofin kasashen Afirka na shekarar 1994, ya jagoranci Super Eagles zuwa nasara a karshen gasar. Ya kuma buga wasan kwallon kafa a kasashe biyar, musamman Belgium, inda ya ci gasar zakarun Belgium tare da RSC Anderlecht a shekarar 1991. A matsayinsa na manaja, Keshi ya sami nasara ta hanyar cancantar Togo don buga gasar cin kofin duniya ta FIFA daya tak a tarihinta a shekarar 2006. Ko yaya, ya bar matsayin kafin gasar kuma Otto Pfister ya maye gurbinsa. Daga baya ya horar da kasarsa ta haihuwa Najeriya, inda ya zama daya daga cikin mutane biyu, tare da Mahmud El-Gohary na Masar, da suka dauki Kofin Afirka a matsayin dan wasa da kuma koci.